作者:徐再思
標題:雙調・壽陽曲梅影
內容:枝橫水，花未雪，鏡中春玉痕明滅。梨雲夢殘人瘦也，弄黃昏半窗明月。手帕香多處，情萬縷，織春愁一方柔玉。寄多才怕不知心內苦，帶胭脂淚痕將去。春情心疼事，腸斷詞，背鞦韆淚痕紅漬。剔春纖碎榴花瓣兒，就窗紗砌成愁字。昨宵是，你自說，許是咱這般時節。到西廂等的人靜也，又不成再推明夜。閒情緒，深院宇，正東風滿簾飛絮。怕梨花不禁三月雨，是誰教燕銜春去？醉姬緋霞佩，金縷衣，枕東風美人深醉。便休將玉簫花下吹，怕驚回海棠春睡。柳腰連環玉，一搦酥，舞春風柳絲相妒。沈東陽帶紅香雙抱住，怕隨著彩雲飛去。